Diari Oficial de la Generalitat Valenciana


Sumari del DOGV 9261, del 21-01-2022 (2022/341)

RESOLUCIÓ número 921, de 20 de desembre de 2021, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball de naturalesa funcionarial número 4, director o directora de Prevenció, Formació i Documentació, i s'aproven les bases que regeixen la convocatòria. Convocatòria número LD 6/2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9261

Data del DOGV
:   21-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/341


Data del document
:   20-12-2021

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ número 921, de 20 de desembre de 2021, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball de naturalesa funcionarial número 4, director o directora de Prevenció, Formació i Documentació, i s'aproven les bases que regeixen la convocatòria. Convocatòria número LD 6/2021. [2022/341]  
L'article 29.2 de la Llei 11/2016, de 28 de novembre, de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, l'Agència), sotmet la provisió dels llocs de treball de l'Agència a les normes de la Llei de funció pública valenciana.  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic (d'ara en avant TREBEP), i l'article 115.1 de la Llei 4/2021, de 16 d'abril, de la funció pública valenciana (d'ara en avant, LFPV), el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'acompliment del lloc.  
  
Es troba vacant i pendent de provisió el lloc de treball número 4, director o directora de Prevenció, Formació i Documentació, d'acord amb la vigent relació de llocs de treball, aprovada per la Resolució de 19 d'agost de 2019, del director de l'Agència (DOGV 8624, 30.08.2019), modificada per les resolucions número 93/2020, de 8 d'abril (DOGV 8789, 15.04.2020), número 610/2020, d'11 de desembre, i número 630/2020, de 16 de desembre (DOGV 8985, 29.12.2020), i es proveeix a través del sistema de lliure designació.  
En virtut d'això, i d'acord amb el que es disposa en els articles 110 i següents de l'LFPV, fent ús de les atribucions conferides per article 13.1.d del Reglament de funcionament i règim interior de l'Agència, de 27 de juny de 2019 (DOGV 8582, 02.07.2019), resolc:  
  
Primer  
Convocar, per a la provisió pel sistema de lliure designació, el lloc de treball que es detalla en l'annex I d'aquesta resolució.  
  
Segon  
Aprovar les bases que regiran la present convocatòria i que figuren en l'annex II d'aquesta resolució.  
  
Tercer  
Aprovar els models de sol·licitud d'admissió per a la provisió d'aquest lloc de treball i de declaració responsable, que figuren com a annex III i IV d'aquesta resolució.  
  
València, 20 de desembre de 2021.- El director de l'Agència Valenciana Antifrau: Joan Antoni Llinares Gómez.  
  
  
  
  
  
F: funcionaris/àries de carrera.  
LD: lliure designació.  
AP: obert a altres administracions.  
  
Núm. Lloc-denominació-funcions  
4- director/a de Prevenció, Formació i Documentació  
El/la titular de la Direcció de Prevenció, Formació i Documentació té les funcions següents:  
1. Dirigir, coordinar i supervisar el funcionament i l'organització de les unitats dependents.  
2. Assessorar en l'elaboració i l'establiment dels elements que integren les estratègies d'integritat pública, així com en la confecció i l'avaluació dels plans de prevenció.  
3. Avaluar l'eficàcia dels instruments jurídics i les mesures existents en matèria de prevenció i lluita contra el frau i la corrupció.  
  
4. Proposar criteris previs, clars i estables de control de l'acció pública, així com millores en procediments i pràctiques administratives.  
  
5. Desenvolupar estudis i anàlisis de riscos.  
6. Gestionar i analitzar qualsevol mena d'informació i de documentació publicada sobre les matèries pròpies de l'Agència, així com elaborar els informes, les estadístiques, les publicacions i els estudis tècnics pertinents.  
7. Promoure estudis i investigacions en relació amb el frau, amb les causes que l'originen i amb l'impacte social i polític que genera.  
  
8. Formular propostes i recomanacions en matèria d'integritat, d'ètica pública, de prevenció i de lluita contra la corrupció, sobre disposicions normatives vigents o en tràmit d'aprovació.  
9. Donar resposta a les consultes no vinculants en matèria de prevenció del frau, la corrupció i les bones pràctiques.  
10. Elaborar i gestionar accions i guies formatives especialitzades en matèria d'integritat i d'ètica pública, així com de prevenció del frau i de la corrupció.  
11. Elaborar i gestionar accions formatives per al personal adscrit a l'Agència perquè dispose de la capacitat tècnica i la formació contínua deguda.  
12. Proposar, preparar i realitzar els programes de sensibilització de l'Agència.  
13. Executar i desenvolupar eines per a emmagatzemar, gestionar i posar a la disposició, de manera accessible i en format obert, els recursos d'informació en l'àmbit de la lluita contra el frau, la corrupció, la defensa de l'ètica pública i la integritat, per a fomentar la difusió de manera fàcil, gratuïta, lliure, completa, permanent, reutilitzable i contínuament actualitzada.  
14. Establir la política de gestió de documents d'acord amb la normativa vigent i amb els estàndards, les recomanacions i les bones pràctiques nacionals i internacionals aplicables per a la gestió documental i la Norma tècnica d'interoperabilitat del Catàleg d'estàndards, que garantisquen l'autenticitat, la integritat, la confidencialitat, la disponibilitat i la traçabilitat dels documents i dels expedients electrònics que es generen, permetent la protecció, la recuperació i la conservació física i lògica d'aquests i del seu context.  
15. Elaborar i proposar el codi ètic i de conducta del personal de l'Agència.  
16. Aquelles que li assigne el director o la directora de l'Agència.  
  
  
  
ANNEX II  
Bases de la convocatòria  
  
Primera. Objecte i forma de provisió  
És objecte d'aquesta convocatòria la provisió, pel sistema de lliure designació, del lloc de treball de l'Agència de Prevenció i Lluita contra el Frau i la Corrupció de la Comunitat Valenciana que es descriu en l'annex I d'aquesta resolució.  
  
Segona. Requisits de participació  
1. Pot participar en aquesta convocatòria el personal funcionari de carrera de les diferents administracions públiques, institucions i entitats públiques que reunisca els requisits i les condicions que estableix la normativa vigent i, en particular, els requisits per a la provisió del lloc de treball que es detallen en la convocatòria que s'efectua a través de la present resolució i en la relació de llocs de treball.  
No hi pot participar el personal suspés en ferm mentre dure la suspensió.  
2. Els requisits de participació s'han de reunir en la data de finalització del termini de presentació de sol·licituds i s'han de mantenir durant tot el procediment de selecció fins al moment de la presa de possessió.  
  
  
Tercera. Criteris d'adjudicació  
a) Els criteris objectius i raonats d'interés general que es consideren prioritaris per a decidir l'adjudicació del lloc de treball convocat són els següents:  
- Coneixements: es té en consideració la formació acreditada per les persones aspirants que s'enquadre entre els mèrits descrits per a aquest lloc de treball en l'annex I, ja que aquesta procura un valor informatiu i una referència objectiva que cal tindre en consideració, atés que no pot negar-se que mesuren la capacitat i l'aptitud dels aspirants.  
  
- Tots els mèrits invocats són objecte d'una avaluació global i conjunta des del principi de la discrecionalitat tècnica, tenint en compte l'especialització, la duració, l'homologació i l'entitat organitzadora.  
  
- Experiència: es valora l'experiència acreditada per les persones aspirants tant en relació amb les funcions relatives als àmbits materials que configuren el contingut del lloc com amb l'acompliment de llocs de treball que exigisquen aptituds de planificació, coordinació i control d'equips.  
- Competències i habilitats  
Habilitats de direcció i gestió d'equips  
Aptituds i habilitats de comunicació i transmissió d'informació, tant personal com per mitjans informàtics  
b) Les raons i les circumstàncies per les quals, si és el cas, es declararà desert el procediment són les següents:  
- Que no es presenten sol·licituds de participació o que el personal funcionari de carrera sol·licitant no complisca els requisits del lloc, o els requisits de la convocatòria referenciats en la base segona.  
- Que el personal funcionari sol·licitant, una vegada admesa la seua sol·licitud de participació, no complisca els criteris objectius d'interés general per al lloc, d'acord amb la base tercera, apartat a.  
Aquests criteris i circumstàncies seran apreciats per l'òrgan competent per a resoldre la convocatòria, per a la qual cosa podrà fer ús de l'assessorament i la col·laboració de la persona o persones titulars d'alguna de les direccions funcionals de l'Agència, Direcció d'Anàlisi i Investigació i Direcció d'Assumptes Jurídics.  
  
Quarta. Sol·licitud de participació, lloc i termini de presentació  
1. La sol·licitud, acompanyada d'un historial professional de competències i capacitats i d'una còpia de la documentació acreditativa dels requisits i els mèrits que presenten les persones aspirants, ha d'adaptar-se al model que es publica en l'annex III d'aquesta convocatòria.  
L'annex està disponible en la pàgina web de l'Agència («Convocatòries per a la provisió de llocs de treball», «Convocatòria LD 6/2021»):  
  
https://www.antifraucv.es/va/informacio-institucional-i-dorganitzacio/.  
2. Les sol·licituds de participació s'han de presentar a través de qualsevol dels mitjans que preveu l'article 16 de la Llei 39/2015, d'1 d'octubre, del procediment administratiu comú de les administracions públiques.  
Presentació a través de la seu electrònica de l'Agència:  
 https://sede.antifraucv.es/opencms/opencms/sede.  
Presentació en oficines de l'Agència (carrer Navellos, 14, porta 3, 46062 València): horari de 09.00 a 14.00 hores, de dilluns a divendres.  
3. Únicament es prendran en consideració les sol·licituds que s'ajusten al model de referència (annex III), adequadament formalitzades, així com els documents (original o còpia) que les acompanyen justificatius dels requisits i mèrits relatius al lloc de treball.  
  
La no aportació d'aquesta documentació suposa l'exclusió de la persona participant en la convocatòria.  
4. El termini de presentació és de deu dies naturals, comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
De manera prèvia o simultània, es remetrà la convocatòria per a publicar-la en el Butlletí Oficial de les Corts Valencianes, i serà objecte de difusió mitjançant el tauler d'anuncis i el portal de transparència de l'Agència.  
  
Cinquena. Documentació acreditativa dels requisits i els mèrits que cal aportar  
En la sol·licitud s'ha d'adjuntar una declaració responsable de la veracitat de la documentació que s'aporta justificativa dels requisits i els mèrits, segons el model que es publica en l'annex IV d'aquesta convocatòria.  
Es detalla la documentació que ha d'aportar la persona participant:  
  
- Fotocòpia del document nacional d'identitat o d'un document equivalent.  
a) En relació amb el compliment dels requisits per a participar:  
a.1) Fotocòpia del nomenament com a personal funcionari de carrera del subgrup de titulació que dona accés al lloc al qual s'opta o documentació que l'acredite.  
a.2) L'acreditació de l'experiència s'ha de demostrar, documentalment, mitjançant una còpia d'un certificat, informe o full de serveis de l'Administració pública, la institució pública o l'entitat pública d'origen i, si és el cas, d'aquelles altres on haja prestat serveis, en què es faça constar l'exercici de funcions en l'àmbit general de les funcions pròpies del lloc.  
a.3) Acreditació de la formació específica configurada com a requisit del lloc de treball, mitjançant l'aportació d'una còpia de la documentació justificativa.  
a.4) Certificat de nivell C1 de valencià.  
La no aportació de la documentació acreditativa de l'experiència (a.2), de la formació (a.3), i del requisit lingüístic (a.4), nivell C1 de valencià, configurats com a requisits, suposa l'exclusió de la persona participant en la convocatòria.  
Els mèrits no justificats documentalment o no perfets anteriorment a la finalització del termini de presentació de sol·licituds, no es tenen en consideració.  
b) En relació amb els mèrits, cal adjuntar un historial professional de competències i capacitats (currículum complet).  
Els aspirants es responsabilitzen expressament de la veracitat de la documentació aportada com a requisit o mèrit. En cas de falsedat o alteració d'algun document, perden el dret a participar en la present convocatòria, independentment de la responsabilitat que pertoque.  
L'Agència es reserva el dret a requerir en qualsevol moment del desenvolupament del procediment l'aportació de la documentació original dels requisits i/o els mèrits que es considere necessària.  
  
Sisena. Comprovació del compliment dels requisits de participació  
  
La persona titular de l'Àrea d'Administració, Gestió Econòmica i Recursos Humans de l'Agència o qui la substituïsca en cas de conflicte d'interés o absència, comprovarà el compliment dels requisits dels participants i, si és el cas, requerirà les persones interessades que efectuen les esmenes pertinents en un termini de deu dies hàbils. Podrà disposar de l'assistència de personal especialitzat per a comprovar els requisits.  
  
Una vegada efectuats els tràmits anteriors, emetrà un informe preceptiu i vinculant en relació amb les sol·licituds que complisquen els requisits, i el remetrà a la persona titular de la direcció de l'Agència per a la resolució d'acord amb el que es preveu en l'LFPV i en l'article 13.1d del seu reglament de funcionament i règim interior de 27 de juny de 2019.  
Això sense perjudici de la comprovació ulterior, mitjançant l'aportació de la documentació original dels requisits que es considere necessari per la persona aspirant que finalment resulte proposada.  
  
Setena. Avaluació i resolució de la convocatòria del procediment de provisió  
1. Amb caràcter previ a la resolució, es podran fer entrevistes a totes o a alguna de les persones participants en la convocatòria que reunisquen els requisits exigits, per a la comprovació de la seua capacitat i mèrits, així com de les habilitats, les actituds i les aptituds de les persones aspirants en relació amb les funcions concretes que calga desenvolupar i els principis d'actuació del personal de l'Agència a què es refereix l'article 5 del seu reglament de funcionament i règim interior. Aquesta entrevista reuneix un caràcter potestatiu.  
2. La persona titular de la direcció de l'Agència resoldrà bé l'adjudicació a la persona que considere més idònia per a l'acompliment del lloc de treball convocat, bé que es declare desert, fins i tot havent-hi persones que reunisquen els requisits exigits, si considera que cap resulta idònia per al seu acompliment.  
3. La resolució de nomenament ha d'expressar l'exposició circumstanciada i justificada dels mèrits que segons la convocatòria s'han considerat prioritaris per a triar una persona candidata sobre la resta d'aspirants amb una referència expressa dels coneixements, l'experiència, les habilitats o les aptituds determinants d'aquella.  
4. La resolució de la convocatòria ha d'indicar el termini en què haja de tindre lloc la presa de possessió en la nova destinació.  
5. La resolució serà objecte de publicació en el Diari Oficial de la Generalitat Valenciana i en el Butlletí Oficial de les Corts Valencianes.  
6. La present convocatòria es resoldrà en un termini no superior a dos mesos, comptats des de l'endemà de la data de finalització del termini de presentació de sol·licituds.